Prințul fugar Paul de România vrea să scape de arestul din Malta.
Surse judiciare din Malta, despre extrădarea Printului Paul: Fugarul a făcut o nouă cerere de eliberare pe cauțiune, potrivit unor surse judiciare din Malta citate de Realitatea PLUS.
Vineri se judecă această contestație la eliberarea pe cauțiune.
Între timp, instanța din România a trimis maltezilor mandatul de arestare european tradus, dar și alte documente relevante.
Primele imagini de la reținerea lui Paul de România în Malta. Cum a reacționat când a fost escortat de polițiști – VIDEO
Instanța din Malta a decis arestarea preventivă a fugarului Paul de România până pe data de 9 mai.
Prințul Paul se afla în vacanță în Malta, alături de soția lui, Lia, atunci când a fost capturat. Potrivit șefului Poliției Române, acesta nu a opus rezistență.
Prințul Paul a fugit din țară în anul 2020, înainte să fie condamnat la 3 ani și 4 luni de închisoare în dosarul retrocedărilor ilegale de la Ferma Băneasa.
La începutul lunii aprilie, autoritățile din Franța au refuzat să-l predea Poliției Române din cauza unor probleme procedurale.